செப்டம்பர் 28

நிகழ்வுகள்

*கிமு 48 – எகிப்திய மன்னன் பதிமூன்றாம் தாலமியின் ஆணையை அடுத்து மாவீரன் பாம்பே படுகொலை செய்யப்பட்டான்.
*235 – போந்தியன் திருத்தந்தை பதவியைத் துறந்தார்.
*935 – பொகீமியாவின் கோமகன் வென்செசுலாசு அவரது சகோதரனால் படுகொலை செய்யப்பட்டார்.
*1066 – நோர்மானியர் இங்கிலாந்தைக் கைப்பற்றுதல்: முதலாம் வில்லியம் இங்கிலாந்தில் தரையிறங்கினான்.
*1238 – அரகொன் மன்னர் முதலாம் யேம்சு வாலேன்சியாவை முசுலிம்களிடம் இருந்து கைப்பற்றினான்.
*1322 – புனித உரோமைப் பேரரசர் நான்காம் லூயிசு ஆஸ்திரியாவின் முதலாம் பிரெடெரிக்கை மூல்டோர்ஃப் சமரில் வென்றார்.
*1781 – அமெரிக்கப் புரட்சி: அமெரிக்கப் படைகள் பிரெஞ்சுக் கடற்படைகளின் உதவியுடன் வர்ஜீனியா, யோர்க்டவுன் நகரை முற்றுகையிட்டன.
*1795 – யாழ்ப்பாணத்தை ஜெனரல் ஸ்டுவேர்ட் தலைமையிலான பிரித்தானியப் படைகள் கைப்பற்றின.
*1844 – முதலாம் ஒஸ்கார் சுவீடன் மன்னராக முடிசூடினார்.
*1867 – டொரோண்டோ ஒண்டாரியோவின் தலைநகரமாக அறிவிக்கப்பட்டது.
*1868 – சல்கொலேயா போரை அடுத்து எசுப்பானியாவின் அரசி இரன்டாம் இசபெல்லா பிரான்சுக்குத் தப்பி ஓடினார்.
*1871 – அடிமைகளுக்குப் பிறக்கவிருக்கும் பிள்ளைகள் அனைவருக்கும் விடுதலை அளிக்கும் தீர்மானத்தை பிரேசில் நாடாளுமன்றம் நிறைவேற்றியது.
*1889 – நிறை மற்றும் அளவைகளுக்கான பொது மாநாட்டில் மீட்டரின் நீளமானது பனிக்கட்டியின் உருகுநிலையில் 10 விழுக்காடு இரிடியம் கலந்த பிளாட்டினம் கலவையின் கோல் ஒன்றின் இரண்டு கோடுகளிற்கிடையேயான நீளத்துக்கு சமனாக அறிவிக்கப்பட்டது.
*1895 – யாழ்ப்பாணம் இந்துக் கல்லூரியின் தற்போதைய கட்டிடம் கட்டப்பட்டது.
*1901 – பிலிப்பீனியத் தீவிரவாதிகள் கிழக்கு சமார் பகுதியில் நடத்திய தாக்குதலில் நாற்பதுக்கும் அதிகமான அமெரிக்கப் படையினர் கொல்லப்பட்டனர்.
*1919 – அமெரிக்காவின் நெப்ராஸ்கா மாநிலத்தில் ஒமாகா நகரில் கறுப்பினத்தவருக்கு எதிராக இடம்பெற்ற இனக்கலவரங்களில் மூவர் இறந்தனர்.
*1928 – அலெக்சாண்டர் பிளெமிங் தனது ஆய்வுகூடத்தில் பாக்டீரியாக் கொல்லி ஒன்று வளருவதை அவதானித்தார். இது பின்னர் பெனிசிலின் எனப் பெயர் பெற்றது.
*1939 – இரண்டாம் உலகப் போர்: செருமனியும் சோவியத் ஒன்றியமும் போலந்து நாட்டை தமக்குள் பங்கு போட உடன்பட்டன.
*1939 – இரண்டாம் உலகப் போர்: போலந்தின் தலைநகர் வார்சாவா செருமனியிடம் வீழ்ந்தது.
*1944 – இரண்டாம் உலகப் போர்: சோவியத் இராணுவப் படைகள் எஸ்தோனியாவில் இருந்த நாட்சிகளின் குளூகா வதைமுகாமை விடுவித்தனர்.
*1950 – இந்தோனேசியா ஐநாவில் இணைந்தது.
*1951 – சிபிஎசு நிறுவனம் முதலாவது வண்ணத் தொலைக்காட்சிப் பெட்டிகளை பொது மக்களுக்கு விற்பனைக்கு விட்டது. ஆனாலும், ஒரு மாதத்தினுள் இப்பெட்டிகள் விற்பனையில் இருந்து எடுக்கப்பட்டன.
*1960 – மாலி, செனிகல் ஆகிய நாடுகள் ஐநாவில் இணைந்தன.
*1961 – டமாசுகசில் இடம்பெற்ற இராணுவப் புரட்சியின் பின்னர் எகிப்து, சிரியா இணைந்த ஐக்கிய அரபுக் குடியரசு முடிவுக்கு வந்தது
*1970 – எகிப்தியத் தலைவர் ஜமால் அப்துல் நாசிர் மாரடைப்பினால் காலமானார்.
*1992 – பாக்கித்தானின் பன்னாட்டு விமானம் ஒன்று நேப்பாளத்தில் மலையில் மோதியதை அடுத்து, அதில் பயணம் செய்த அனைத்து 167 பேரும் உயிரிழந்தனர்.
*1993 – யாழ்ப்பாணத்தில் கிளாலிப் பாதையை மூடும் இலக்குக் கொண்ட "யாழ்தேவி இராணுவ நடவடிக்கை" விடுதலைப் புலிகளால் முறியடிக்கப்பட்டது.
*1994 – பால்ட்டிக் கடலில் சென்று கொண்டிருந்த எஸ்தோனியா என்ற பயணிகள் கப்பல் மூழ்கியதில் 852 பேர் உயிரிழந்தனர்.
*1995 – இசுரேல் பிரதமர் இட்சாக் ரபீன், பலத்தீன விடுதலை இயக்கத் தலைவர் யாசிர் அரஃபாத் காசாக் கரை தொடர்பான இடைக்கால உடன்பாட்டில் கையெழுத்திட்டனர்.
*1995 – பாப் டெனார்டு என்ற பிரெஞ்சு போர் வீரன் தனது கூலிப் படைகளுடன் சேர்ந்து கொமரோஸ் தீவுகளைக் கைப்பற்றினான்.
*2005 – ஐரோப்பிய ஒன்றியம் விடுதலைப் புலிகளைத் தடை செய்தது.
*2009 – கினியின் இராணுவ அரசு ஆர்ப்பாடக்காரர்கள் மீது தாக்குதல் நடத்தியதில் 1400 கொல்லப்பட்டனர் அல்லது காயமடைந்தனர்.
*2018 – இந்தோனேசியாவின் சுலாவெசி தீவுகளில் இடம்பெற்ற 7.5 Mw அளவு நிலநடுக்கம் பெரும் ஆழிப்பேரலையை ஏற்படுத்தியதில் 4,340 பேர் உயிரிழந்தனர், 10,679 பேர் காயமடைந்தனர்.
பிறப்புகள்

*கிமு 551 – கன்பூசியஸ், சீன மெய்யியலாளர் (இ. கிமு 479)
*1852 – ஆன்றி முவாசான், நோபல் பரிசு பெற்ற பிரான்சிய வேதியியலாளர் (இ. 1907)
*1852 – இசிசு போகுசன், பிரித்தானிய வானியலாளர் (இ. 1945)
*1907 – பகத் சிங், இந்திய விடுதலைப் போராட்ட செயற்பாட்டாளர், புரட்சியாளர் (இ. 1931)
*1918 – வசீலி சுகோம்லின்சுக்கி, உக்ரைனியக் கல்வியாளர் (இ. 1970)
*1920 – வீ.கே, ஈழத்து ஓவியர், எழுத்தாளர்
*1929 – லதா மங்கேஷ்கர், இந்தியப் பின்னணிப் பாடகி (இ. 2022)
*1932 விக்டர் அரா, சிலி நாட்டுப் பாடகர், இயக்குநர் (இ. 1973)
*1933 – ஈரோடு தமிழன்பன், தமிழகக் கவிஞர் (இ. 2025)
*1934 – பிரிஜிட் பார்டோ, பிரான்சிய நடிகை
*1947 – துரை. மனோகரன், ஈழத்து எழுத்தாளர், கல்வியாளர்
*1947 – சேக் அசீனா, வங்காளதேசத்தின் 10வது பிரதமர்
*1955 – ஸ்ரொபோன் டியோன், கனடிய அரசியல்வாதி
*1966 – பூரி ஜெகன்நாத், இந்தியத் திரைப்பட இயக்குநர், தயாரிப்பாளர்
*1968 – நவோமி வாட்ஸ், ஆங்கிலேய-ஆத்திரேலிய நடிகை
*1974 – சசிகுமார், தமிழ்த் திரைப்பட இயக்குநர், நடிகர், தயாரிப்பாளர்
*1975 – இசுட்டீவ் கிளார்க், ஆத்திரேலியத் துடுப்பாளர்
*1982 – ரன்பீர் கபூர், இந்திய நடிகர்
இறப்புகள்

*கிமு 48 – பாம்பே, உரோமைத் தளபதி, அரசியல்வாதி (பி. கிமு 106)
*935 – முதலாம் வென்செஸ்லாஸ், செக் நாட்டுப் புனிதர் (பி. 907)
*1694 – காப்ரியல் மௌடன், பிரான்சியக் கணிதவியலாளர், இறையியலாளர் (பி. 1618)
*1891 – ஏர்மன் மெல்வில், அமெரிக்கக் கவிஞர், எழுத்தாளர் (பி. 1819)
*1895 – இலூயி பாசுச்சர், பிரான்சிய இயற்பியலாளர், நுண்ணுயிரியலாளர் (பி. 1822)
*1953 – எட்வின் ஹபிள், அமெரிக்க வானியலாளர் (பி. 1889)
*1970 – ஜமால் அப்துல் நாசிர், எகிப்தின் 2வது அரசுத்தலைவர் (பி. 1918)
*1978 – முதலாம் ஜான் பால் (திருத்தந்தை) (பி. 1912)
*1989 – பேர்டினண்ட் மார்க்கோஸ், பிலிப்பீன்சின் 10வது அரசுத்தலைவர் (பி. 1917)
*1991 – சங்கர் குஹா நியோகி, இந்திய-சத்தீசுக்கர் தொழிற்சங்கத் தலைவர் (பி. 1943)
*1994 – கே. ஏ. தங்கவேலு, நகைச்சுவை நடிகர் (பி. 1917)
*1998 – சாருமதி, ஈழத்துக் கவிஞர் (பி. 1947)
*2003 – ஈலிய கசான், அமெரிக்கத் திரைப்பட இயக்குநர், தயாரிப்பாளர் (பி. 1909)
*2004 – முல்க் ராஜ் ஆனந்த், இந்திய எழுத்தாளர் (பி. 1906)
*2012 – பிரிஜேஷ் மிஸ்ரா, இந்திய அரசியல்வாதி, 1வது தேசியப் பாதுகாப்பு ஆலோசகர் (பி. 1928)
*2016 – சிமோன் பெரெஸ், இசுரேல் பிரதமர், அரசுத்தலைவர் (பி. 1923)
சிறப்பு நாள்

*ஆசிரியர் நாள் (சீனக் குடியரசு)
*உலக வெறிநாய்க்கடி நோய் நாள்
மேற்கோள்கள்
வெளி இணைப்புகள்

*
*
* நியூயார்க் டைம்சு: இன்றைய நாளில்


பகுப்பு:செப்டம்பர்
பகுப்பு:ஆண்டின் நாட்கள்